Laine Peep

Laine Peep (aastani 1956 Kose, 30. juuni 1932 Erra vald, Virumaa – 23. oktoober 2001 Tartu) oli Eesti psühholoog ja bibliograaf.

Elulugu
Lõpetas 1950 Kiviõli I Keskkooli, 1956 TRÜ eesti filoloogia ja psühholoogia ning 1966 raamatukogunduse ja bibliograafia erialal. 

Ta oli 1956–1960 Tartu Linna Keskraamatukogu osakonnajuhataja, 1960–1962 TRÜ aspirant.

1962–1990 TRÜ Teadusliku Raamatukogu direktor, ühtlasi 1961–1986 TRÜ filosoofia kateedri juures õppeülesande täitja, lugedes ajaloolist ja dialektilist materialismi.  

Algatas TÜ raamatukogu uue hoone ehitamise, mis avati 22. veebruaril 1982, TRÜ 350. aastapäeva juubelipidustuste eel.

Teadustöö
Uurimusi raamatukogunduse alal. NSV Liidu Raamatukogunduse Teaduslik-Metoodilise Keskkomisjoni liige (1967), Rahvusvahelise Raamatukoguühenduste Liidu (IFLA) ülikoolide jt teadusraamatukogude sektsiooni alalise komitee (1977) ning raamatukogunduse teooria sektsiooni alalise komitee liige (1978). 
40 teadustrükist ja 80 aimetrükist.

Teoseid
Die Universitätsbibliothek Dorpat in Vergangenheit und Gegenwart. Kaasautor Paul Kaegbein. Marburg/Lahn 1980
Rara: haruldusi TRÜ Teaduslikus Raamatukogus. Kaasautor Mare Rand. Tallinn 1980
Tarton yliopiston kirjasto. Menneisyyttä ja nykypäivää. Kaasautor Paul Kaegbein. // Opusculum 2/ 1982
Humanitaaralase informatsiooni kujunemisest Tartu Ülikoolis. // TÜ ajaloo küsimusi 16. Tartu 1985
Studies of library history in Tartu University Library. (USA) 1990

Tunnustused
 1971 NSV Liidu Kultuuriministeeriumi rinnamärk Eeskujuliku töö eest – raamatukogude ülevaatuse käigus saavutatud edu eest
 1975 aunimetus Eesti NSV teeneline kultuuritegelane – teenete eest raamatukogunduse edendamisel
 1977 Eesti NSV Ministrite Nõukogu ja Eesti NSV Ametiühingute Nõukogu aukiri – seoses TRÜ 175. aastapäevaga kauaaegse viljaka töö eest
 1982 Tartu linna partei- ja täitevkomitee aukiri – kauaaegse kohusetruu kutse- ja aktiivse ühiskonnatöö eest seoses 50. sünnipäevaga 
 1982 Eesti NSV Ülemnõukogu Presiidiumi aukiri – raamatukogu uue hoone valmimise ja avamise puhul
 1983 NSV Liidu Ministrite Nõukogu preemia – TRÜ uue raamatukoguhoone valmimise ja avamise puhul
 1990 TÜ rektori Jüri Kärneri tänuavaldus aastakümneil tehtu eest
 2001 Tartu aukodaniku nominent 
 2002 nimelise puu istutamine TÜ Raamatukogu hoone peaukse kõrvale
 2018 Eesti Raamatukoguhoidjate Ühing valis Laine Peebu „Sajandi raamatukoguhoidjaks“

Viited

Kirjandus
Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987, 503
Tartu Ülikooli õppe-teaduskoosseisu biobibliograafia nimestik 1981–1995 (käsikiri), II, 128
Tartu ülikooli ajalugu III. Tallinn 1982, 321, 322, 325
In memoriam Laine Peep. 30. juuli 1932 – 23. oktoober 2001. // Universitas Tartuensis, 26. oktoober 2001
Elulooraamat "Laine Peep: direktriss" (autor Ago Pärtelpoeg, kirjastus Hea Lugu, 2016) ISBN 9789949589128

Välislingid
 Raamatukogu-leedid kisuvad tüli, Õhtuleht, 16. september 1999
 IM MEMORIAM: Suri Tartu Ülikooli raamatukogu kauaaegne juht Laine Peep, EPL, 26. oktoober 2001
 Värvikas Laine Peep sai raamatusse, Tartu Postimees, 19. dets 2016 
 Arvustus. Laine Peebu käe all oleks ülikooli raamatukogu remont juba valmis, ERR kultuuriuudised, 15. juuni 2017 
 Sajandi raamatukoguhoidjad: Laine Peep, ERÜ, 25. aprill 2018

Tartu Ülikooli Raamatukogu direktorid
Eesti raamatukogundustegelased
Eesti psühholoogid
Eesti bibliograafid
Eesti inimesed
Tartu inimesed
Tartu Ülikooli ajaloo-keeleteaduskonna vilistlased
Tartu Ülikooli õppejõud
Eesti NSV teenelised kultuuritegelased
Sündinud 1932
Surnud 2001